CELEX: 62016CN0154
Language: da
Date: 2016-03-15 00:00:00
Title: Sag C-154/16: Anmodning om præjudiciel afgørelse indgivet af Augstākā tiesa (Letland) den 15. marts 2016 — VAS »Latvijas dzelzceļš« mod Valsts ieņemumu dienests

30.5.2016   
            
            
               DA
            
            
               Den Europæiske Unions Tidende
            
            
               C 191/14
            
         Anmodning om præjudiciel afgørelse indgivet af Augstākā tiesa (Letland) den 15. marts 2016 — VAS »Latvijas dzelzceļš« mod Valsts ieņemumu dienests
   (Sag C-154/16)
   (2016/C 191/18)
   Processprog: lettisk
   
      Den forelæggende ret
   
   Augstākā tiesa
   
      Parter i hovedsagen
   
   
      Sagsøger: VAS »Latvijas dzelzceļš«
   
      Sagsøgt: Valsts ieņemumu dienests
   
      Præjudicielle spørgsmål
   
   
               1)
            
            
               Skal artikel 203, stk. 1, i Rådets forordning (EØF) nr. 2913/92 (1) af 12. oktober 1992 om indførelse af en EF-toldkodeks fortolkes således, at den altid finder anvendelse, når varer, der var omfattet af den eksterne fællesskabsforsendelse, ikke i fuldt omfang fremlægges ved bestemmelsestoldstedet, selv om det på passende vis godtgøres, at varerne er gået til grunde eller er gået uigenkaldeligt tabt?
            
         
               2)
            
            
               Såfremt det første spørgsmål besvares benægtende, spørges, om et passende bevis for, at varerne er gået til grunde, og dermed den omstændighed, at varerne ikke indtræder i medlemsstatens økonomiske kredsløb, kan danne grundlag for en anvendelse af artikel 204, stk. 1, litra a), og artikel 206 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, hvorved beregningen af toldskylden ikke skal omfatte mængden af de varer, der er gået til grunde under den eksterne fællesskabsforsendelse?
            
         
               3)
            
            
               Såfremt artikel 203, stk. 1, artikel 204, stk. 1, litra a), og artikel 206 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks kan fortolkes således, at importtold opkræves for varer, som er gået til grunde under den eksterne fællesskabsforsendelse, spørges, om artikel 2, stk. 1, litra d), og artikel 70 og 71 i Rådets direktiv 2006/112/EF (2) af 28. november 2006 om det fælles merværdiafgiftssystem kan fortolkes således, at der sammen med importtolden også skal opkræves merværdiafgift, selv om varerne faktisk ikke er indtrådt i medlemsstatens økonomiske kredsløb?
            
         
               4)
            
            
               Skal artikel 96 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks fortolkes således, at den hovedforpligtede altid hæfter for betalingen af denne toldskyld, som opstår under den eksterne fællesskabsforsendelse, uanset om transportøren har opfyldt de forpligtelser, han er pålagt i henhold til artikel 96, stk. 2?
            
         
               5)
            
            
               Skal artikel 94, stk. 1, artikel 96, stk. 1, og artikel 213 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks fortolkes således, at medlemsstatens toldmyndighed er forpligtet til at erklære de personer, som i det konkrete tilfælde kan findes ansvarlige for toldskylden, for solidarisk ansvarlige sammen med den hovedforpligtede i henhold til bestemmelserne i toldkodeksen?
            
         
               6)
            
            
               Såfremt det femte spørgsmål besvares bekræftende, og såfremt medlemsstatens love generelt knytter forpligtelsen til at betale merværdiafgift for vareimport til den procedure, hvorved varerne kan overgå til fri omsætning, spørges, om artikel 201, 202 og 205 i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at medlemsstaten er forpligtet til at erklære enhver person, som i det konkrete tilfælde kan findes ansvarlig for toldskylden i henhold til bestemmelserne i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, for solidarisk ansvarlig for betalingen af merværdiafgiften?
            
         
               7)
            
            
               Såfremt det femte og det sjette spørgsmål besvares bekræftende, spørges, om artikel 96, stk. 1, og artikel 213 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks og artikel 201, 202 og 205 i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at den omstændighed alene, at medlemsstatens toldmyndighed fejlagtigt har undladt at pålægge en af de personer, der er ansvarlig sammen med den hovedforpligtede, det solidariske ansvar for toldskylden, kan begrunde, at den hovedforpligtede fritages for ansvaret for toldskylden?
            
         
      (1)  EUT L 302, s. 1.
   
      (2)  EUT L 347, s. 1.